Diari Oficial de la Generalitat Valenciana


Sumari del DOGV 833, del 26-05-1988 (1988/811208)

ORDRE de 5 de maig de 1988, de la Conselleria d'Agricultura i Pesca, per la qual es regula i planifica el tractament contra la mosca de la fruita (Ceratitis capitata Wied) a la Comunitat Valenciana per a la campanya de 1988.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/05/(1)/dof/vci/html**

### Dades del document

Número de DOGV
:   833

Data del DOGV
:   26-05-1988

Secció del DOGV
:   DISPOSICIONS GENERALS

Número del document
:   1988/811208


Data del document
:   05-05-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 5 de maig de 1988, de la Conselleria d'Agricultura i Pesca, per la qual es regula i planifica el tractament contra la mosca de la fruita (Ceratitis capitata Wied) a la Comunitat Valenciana per a la campanya de 1988.  
El tractament contra la mosca de la fruita (Ceratitis capitata Wied) es realitza cada any a les àrees citrícoles de la nostra Comunitat, per tal de mantenir-hi la plaga en nivells de població baixos, atesa la incidència que aquesta plaga té sobre les collites i tenint en compte que té consideració de quarentena als principals països importadors dels nostres cítrics.  
L?Ordre de 25 de juny de 1955 (BOE de 5 de juliol) declara d'utilitat pública els treballs d?extinció d?aquesta plaga, mentre que l?Ordre de 7 d'abril de 1988 (BOE de 20 d'abril) declara d'interés estatal la campanya per a l'any 1988 i específica que les comunitats autònomes en determinaran les zones de tractament obligatori.  
En atenció d'aquests motius i fent ús de les facultats que tinc atribuïdes,  
ORDENE:  
Article primer  
Es declara obligatori el tractament contra la mosca de la fruita a les superfícies de cítrics de les zones següents:  
- Província d'Alacant : La Marina Alta, la Marina Baixa, l?Alacantí, el Baix Vinalopó, el Baix Segura.  
- Província de Castelló: El Baix Maestrat, la Plana AIta, la Plana Baixa.  
- Província de València: El Camp de Morvedre, el Camp de Túria, els Serrans, l'Horta, la Ribera Alta, la Ribera Baixa, la Canal de Navarrés, la Costera, la Safor, la Vall d'Albaida, la Foia de Bunyol.  
Article segon  
Els tractaments s'efectuaran amb caràcter col·lectiu per procediments aeris, llevat de zones localitzades on siga aconsellable el tractament terrestre.  
Article tercer  
A les zones citrícoles situades dins el perímetre del Parc Natural de l'Albufera, només s'hi realitzaran tractaments terrestres i amb productes que no siguen de la categoria C per a la fauna silvestre, terrestre o aqüícola.  
Article quart  
La Direcció General de la Producció Agrària, mitjançant el Servei de Protecció dels Vegetals, organitzarà i dirigirà totes les fases de l'execució de la campanya.  
Article cinqué  
A més de les subvencions que per a productes o aplicacions destina el Ministeri d?agricultura, Pesca i Alimentació, la Conselleria d?agricultura i Pesca aportarà, dins de les disponibilitats pressupostàries, amb càrrec al programa 714.20, Ordenació i Millora de la Producció Agrària, del Pressupost Ordinari de 1988, les quantitats necessàries per completar els tractaments.  
DISPOSICIO FINAL  
Aquesta Ordre entrarà en vigor l?endemà de la publicació al Diari Oficial de la Generalitat Valenciana.  
València, 5 de maig de 1988.  
El Conseller d?agricultura i Pesca,   
LLUIS FONT DE MORA MONTESINOS


Còpia Permalink ELI